Fernando Alava, cap de Servei de Promoció de la Qualitat i la Bioètica va participar a la Jornada sobre "Aspectes Legislatius per avançar en la cultura de Seguretat dels Pacients" realitzada al Ministeri de Sanitat, Consum i Benestar Social.
L'objectiu de la Jornada va ser reflexionar sobre el panorama legislatiu actual i els canvis necessaris per impulsar la cultura de Seguretat dels Pacients.
També, la de facilitar la protecció legal dels professionals sanitaris que participen en la notificació i en l'anàlisi dels incidents/esdeveniments adversos derivats de l'assistència sanitària.
La Jornada va tenir en compte la perspectiva internacional amb la participació de l'Organització Mundial de la Salut, la perspectiva de les comunitats autònomes, l'Organització Mèdica Col·legial i les asseguradores.
En la primera taula d'experts, es van presentar les accions que les CCAA han desenvolupat per promoure la notificació, analitzar i gestionar els incidents i, donar suport als pacients i familiars afectats, així com als professionals i organitzacions implicades.
Fernando Alava va respondre a les diferents qüestions que l'organització va plantejar, des de l'evolució del sistema de notificació d'incidents, els factors que influeixen en la seva gestió, així com l'evolució de les Unitats Funcionals de Seguretat dels Pacients o les polítiques d'informació als pacients que hagin patit un esdeveniment greu.
També va incidir en el paper que juguen els directius, els professionals i els pacients per promoure la notificació, analitzar els informes i aprendre de l'experiència.
Va suggerir una sèrie de recomanacions jurídiques com: canviar la Llei d'enjudiciament criminal introduint la protecció del professional notificant.
Donar cobertura al Referent de Seguretat del Pacient del centre, mitjançant una norma que li doni suport i desplegament de les seves funcions així com de les estructures de seguretat del pacient.
Normalitzar la seguretat del pacient des de l'autorització de centres.
Formació de pregrau i postgrau en seguretat del pacient i donar suport a les Segones Víctimes.
Va finalitzar la seva participació comentant la publicació del Decret 151/2017, de 17 d'octubre, pel qual s'estableixen els requisits i les garanties tècnic-sanitàries comunes dels centres i serveis sanitaris i els procediments per a la seva autorització i registre què va representar un gran pas endavant per la seguretat dels pacients a Catalunya.
La segona taula d'experts van tractar l'enfocament organitzatiu i normatiu per promoure la notificació i aprendre de l'experiència en un entorn de seguretat jurídica per els professionals.
Es va demanar l'aprovació del barem de danys sanitaris, "perquè ajudaria a eliminar la medicina defensiva".
També es va incidir en què a l'actualització del Codi de Deontologia Mèdica, es contempla un nou capítol dedicat íntegrament a la seguretat del pacient i en el què s'especifica, entre d'altres, que el professional ha de donar prioritat a la seguretat del pacient durant tots els seus actes assistencials, docents o de recerca.
El text també recull que la medicina defensiva és contrària a la bona praxi i fa referència a la identificació d'incidents i d'esdeveniments adversos vinculats a l'assistència sanitària, guardant sempre el nivell d'anonimat propi del sistema de notificació.